
Biguin ang malulupit na anti-mamamayang 
hagupit ng rehimeng Da 


uspusang nilalabanan ng 4 
Pr: organisasyong masa, 


mga pwersang pampulitika at 
maging ng sektor ng simbahan ang 
plano ng rehimeng Arroyo na itaas 
mula 10% tungong 12% ang sini- 


singil na value added tax (VAT) at 


ipataw na rin ito sa mga produk- 
tong petrolyo, kuryente at serbi- 
syong medikal at ligal. Puspusan 
din nilang tinututulan ang muling 
pagbubukas ng likas na yaman ng 
bansa sa pandarambong ng mga 
dayuhang korporasyon sa pagmimi- 
na sa pamamagitan ng pinal na 


pagpapatibay sa Mining Act of 


1995. Abot-abot ang galit ng 
mamamayan sa dalawang pinakahu- 
ling mga patakarang sagad- 
sagarang makadayuhan at anti- 
mamamayan na itinutulak ng gub- 
yernong Arroyo sa desperasyon 
nitong palutangin ang bulok na 
naghaharing sistemang malakolo- 
nyal at malapyudal. 
Nagbibingi-bingihan ang rehi- 
meng US-Arroyo sa malawak na 
hinaing laban sa pagtataas ng VAT. 
Wala itong pakialam kung sa 
pagtataas ng VAT ay papaimbulog 
sa langit ang presyo ng mga bilihin 
at lalagpak sa lupa ang kabuhayan 
ng mamamayan. Wala si Arroyo ni 


Mga tampok 
sa isyung ito... 


Malakihang 
pagmimina 

pakitang-taong pagmamalasakit sa 


mamamayan. Habang puspusan 
nitong itinutulak ang pagtataas ng 
VAT, puspusan. din nitong 
hinahadlangan ang mga hakbangin 
para sa pagtataas ng sahod ng mga 
manggagawa. 

Mas masama pa sa pagtataas ng 
VAT, todo-larga ngayon ang rehi- 
meng US-Arroyo sa pagbabaklas ng 
mga prontera ng pambansang patri- 
monya ng Pilipinas at pagbibigay 
ng buong laya sa mga dayuhang 
monopolyong kapitalista na dambu- 
ngin ang likas na yamang mineral 

ng bansa. 

Inilalantad ni Arroyo at ng 
kanyang mga upisyal na sila'y dili 
iba kundi mga administrador ng 
neokolonyal na estado na ang kata- 
patan ay sa mga dayuhang negosyo. 
Hindi nila itinatago ang kanilang 
labis na galak sa plano ng mga 
dayuhang kapitalista na kamkamin 
at pakinabangan ang natitirang 
yaman ng Pilipinas. Walang 
pakialam ang rehimeng Arroyo kahit 
pa hatid ng mga dayuhang 
monopolyong kapitalista sa pag- 
mimina ang wala pang katulad na 


Pagsasanib ng 
mga dambuhalang 


kumpanya 

pagkawasak sa mga bundok, ilog at 
lupang agrikultural, pananalanta sa 
buhay ng masang anakpawis at 
lalong pagkabansot ng lokal na 
ekonomya. 

Iniaalok ng rehimeng US-Arroyo 
ang lahat ng insentibo sa mga 
dayuhang kapitalista, kabilang na 
ang kalayaan mula sa buwis at 
kalayaang iuwi ang lahat ng tubo. 
Hindi rin sila ipaiilalim sa mga 
inspeksyon kaugnay ng pagsunod sa 
mga pamantayan sa pangangalaga 
sa kalikasan. Ang mga ito at marami 
pang iba ay pawang ginagarantiya 
sa kanila ng Mining Act of 1995 na 
pinal na pinagtibay ng Korte 
Suprema nitong Pebrero. 

Pilit na pinalalabas ng rehimeng 
US-Arroyo na ang malakihang pag- 
pasok ng mga dayuhang kapitalista 
sa pagmimina ay maghahatid ng 
pagsulong ng ekonomya. Nagbubu- 
lag-bulagan ito sa katotohanan na 
sa nakaraang 60 taon, ang 
patakarang ito ay nagresulta lamang 
sa malawakang disempleyo, pagka- 
wasak ng mga pwersa sa produk- 
syon, pagkasaid ng kapital at pala- 
giang krisis. 

Kailangang-kailangang puspu- 
sang kumilos ang mamamayang 
Pilipino upang pigilan ang rehimeng 

US-Arroyo sa pagsasakatuparan ng 
dagdag sa VAT at ang walang awat 
na pag-akit sa mga dayuhang kapi- 
talista na mamuhunan sa pagmimi- 
na. Dapat isagawa ang lahat ng 
posibleng paraan upang biguin ang 
maiitim na balaking ito. Sa gayon 
lamang mapipigilan ng mamamayan 
ang lalong pagbagsak ng kanilang 
kabuhayan at ang ibayong pang- 
aapi at pagpapahirap sa kanila. 

Palawak nang palawak ang ha- 
nay ng mamamayang nagpapahayag 
ng pagtutol sa dagdag na VAT. Kai- 
langang puspusang patatagin ang 
pagkakaisa ng mga pwersang ito, 
palalimin ang maka-mamamayan at 
anti-imperyalistang batayan ng 
kanilang paninindigan sa dagdag na 
VAT, at ituon ang kanilang 
nagkakaisang lakas sa paglulunsad 
ng iba't ibang anyo ng pagtutol at 
mga protesta sa mga pabrika, paara- 
lan, upisina at mga lansangan. 

Ang pagpupumilit ni Gloria 
Arroyo na ipatupad ang pagtataas 
ng VAT ay nag-uudyok ng malawa- 
kang galit sa rehimen. Ang kanyang 
pagbalewala sa hinaing ng mama- 
mayan at pagkakalat ng kasinunga- 
lingang "mamamayan ang makikina- 
bang sa pagtataas ng VAT" ay guma- 
gatong sa apoy ng protesta. 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Malawak din ang hanay ng 
mamamayang tumututol sa pagsa- 
sakatuparan ng Mining Act of 1995. 
Kailangan silang tipunin upang itu- 
lak ang pagbabasura nito at pigilan 
ang pagpasok ng mga dayuhang 
kapitalista at pandarambong ng 
mga ito sa yamang mineral ng 
Pilipinas. Pambansang digmaan ang 
sagot ng sambayanang Pilipino 
upang ipaglaban at ipagtanggol ang 
kasarinlan sa ekonomya at ang pam- 
bansang patrimonya ng Pilipinas. 

Sa partikular, kailangang gami- 
tin ng mga komite at upisyal ng 
mga organo ng rebolusyonaryong 
kapangyarihang pampulitika sa iba't 
ibang antas sa buong bansa ang 
kanilang awtoridad upang isakatu- 
paran ang mga partikular na 
patakaran sa reporma sa lupa, mga 
batas na nagtatanggol sa karapatan 
sa lupa ng mga magsasaka at minor- 
yang mamamayan at laban sa 
pananalanta sa kalikasan. Ang mga 
yunit ng Bagong Hukbong Bayan ay 
may tungkuling tiyakin na naipatu- 
tupad ang mga batas at patakarang 
ito. 

Ang mga pagkilos at paglaban 
ng mamamayang Pilipino laban sa 
pagtaas ng VAT at pagpapapasok ng 
mga dayuhang kapitalista sa pag- 
mimina ay pawang nakakawing at 
naglilingkod sa pakikibaka ng sam- 
bayanan laban sa rehimeng US- 
Arroyo. Katunayan, tumatampok sa 
mga paglabang ito ang mahigpit na 
pangangailangang wakasan ang 
papet, anti-mamamayan, bulok at 
mapanupil na gubyerno ni Gloria 
Macapagal-Arroyo. 

Sa pagsusulong ng mga pakiki- 
bakang ito, responsibilidad ng mga 
rebolusyonaryong pwersa na itaas 
ang kamulatan ng sambayanan 
upang ipakita ang pangangailangan 
para sa bagong-demokratikong 
rebolusyon para wakasan ang 
neokolonyal na estado at ang 
malakolonyal at malapyudal na sis- 
temang panlipunan sa pamamagitan 
ng matagalang digmang bayan. W 

Pagtaas ng VAT, inuulan ng batikos 


i magkandatuto ang rehi- 
Dr Arroyo sa pagtatang- 

gol sa lansakang kontra-ma- 
mamayang pakana nitong pag- 
tataas sa value-added tax o VAT 
mula 10% tungong 12%. Ito ay 
matapos mabilisang ipasa ng mga 
reaksyunaryong kinatawan sa kon- 
greso ang panukala sa kabila ng 
masidhi at malawakang pagtutol 
ng mamamayan. 

Pang-apat ito sa mga batas 
kaugnay sa pagbubuwis na naipasa 
na sa kongreso sa loob lamang ng 
dalawang buwan. Ang mga ito ay 
ipinangangalandakang magdadag- 
dag sa “kaban ng bayan” na solong 
pinakikinabangan ng rehimen at 
mga kasapakat nito. 

Ang VAT ay isang sistema ng 
pagbubuwis na unang ipinatupad 
ng rehimeng Aquino noon pang 
1988. Ipinampalit ito sa “general 
sales tax” dahil umano sa kainuti- 
lan nito sa pangangalap ng buwis 
at korapsyon sa Bureau of Internal 
Revenue. Ang totoo, ipinataw ang 
VAT bilang pagtalima sa kundisyon 
ng bagong pautang ng Interna- 
tional Monetary Fund (IMF) at 
World Bank. Lahat ng mga sumu- 
nod na amyenda sa batas ay dikta 
pa rin ng IMF at World Bank. 

Inoobligang magbayad ng VAT 
ang sinumang nagbebenta, nagpa- 
paupa, nag-aangkat o nagbibigay 
ng ilang piling serbisyo. 
Gayunpaman, isa itong “di direk- 
tang buwis” na maaaring ipasa sa 
mamimili, nangungupa o kliyente 
at kaiba sa “sales tax” na pangu- 
nahing binabalikat ng nagbebenta. 

Pinalawak ito noong 1996 
upang saklawin ang iba pang ser- 
bisyo. Noong Agosto 2004, nagla- 
bas ang IMF ng listahan ng mga 
hakbangin upang tiyaking maka- 
pagbabayad ng utang ang 
Pilipinas. Di kagulat-gulat na kasa- 
ma rito ang pagpapataas ng VAT 

nang 20-40%. N 
Di man laging napa- V N 


MUNA! 


pansin, sinasaklaw ng VAT 

ang lahat ng batayang produk- 
to liban sa hilaw na produk- 
tong pagkain (fresh pro- 
duce), at marami-raminggg 
serbisyo. Ipinapataw ang “ 
tinatawag na “input VAT” 
sa bawat proseso at hak- 
bang ng pagbubuo ng pro- 
dukto. Ang kabuuan ng P 
“input VAT” na nakapaloob @ 
na sa presyo ay pinapatu- 
ngan pa ng dagdag na 10% 
na “output VAT” tuwing bumibili 
ng produkto o nagbabayad ng ser- 
bisyo ang konsyumer. Salamat kay 
Arroyo, magiging 12% na ito sa 
hinaharap. 

Naglalaway ang rehimeng Arro- 
yo sa inaasahang P35 bilyong 
malilikom mula sa mas mataas na 
VAT. Kung tatanggalin maging ang 
eksempsyon sa hilaw na produk- 
tong pagkain, madadagdagan pa 
ng P28 bilyon ang “kaban ng 
bayan”. Dagdag ito sa inaasahang 
P15 bilyong malilikom mula sa 
ibayong pagtataas ng buwis sa 
alak at sigarilyo at P10 bilyon 
mula sa Lateral Attrition Law. 

Kasama ng rehimen sa pagdiri- 
wang ang mga imperyalistang amo 
nito sa IMF at World Bank. Ayon sa 
kanila, matitiyak na ngayon ang 
tuluy-tuloy na pagbabayad sa 
dayuhang utang ng bansa. Baka 
sakaling may maniwala na rin sa 
deklarasyong nakaahon na ang 
bansa sa krisis sa pananalapi. 
Mababawasan na umano ang 
depisit sa badyet. Bahagyang 
gaganda ang katayuan ng bansa sa 
mga internasyunal na bangko at 
institusyong pampinansya. Baka 
sakaling pautangin na muli ng na- 
turang mga bangko ang bangkrap 
at korap na rehimeng Arroyo. Hindi 
kailangang maging henyo upang 


makita kung saan patungo ang pa- 
drong ito. 

Hindi malunok ng mamamayan 
ang mga panloloko ng rehimen. 
Dapat diumano magpasalamat ang 
mamamayan sa pagsisikap ng kon- 
greso na ilibre sa pagtataas ng 
presyo ang mga tinataguriang 
“pagkaing pangmahirap” tulad ng 
instant noodles, sardinas, toyo, 
patis, bagoong at mga delata. At 
kahit magtaas pa ang mga ito, 
ayon naman sa gabinete ni Arroyo, 
barya-barya lamang diumano ang 
itataas ng mga presyo. 

Ngunit ayon sa inisyal na pag- 
tataya ng mga progresibong kongre- 
sista, madadagdagan ng P256 kada 
buwan ang gastusin ng isang pamil- 
ya dulot ng pagtaas ng VAT. Ito ay 
sa kalagayang kulang na kulang na 
nga para sa isang pamilya sa Metro 
Manila ang arawang sahod na P300. 
Wala pa man ang dagdag na VAT, 
P590 na o dagdag na P290 ang 
kinakailangan ng isang anim- 
kataong pamilya kada araw upang 
mabuhay nang disente. Maliit na 
nga kumpara rito ang hinihinging 
P125 dagdag sa arawang sahod at 
P3,000 across the board na pagtaas 
sa sweldo ng mga kawani ng gub- 
yerno. Sa kabila nito, patuloy pa 
ring tumatanggi ang rehimen na 
magpatupad ng makatarungang 
pagtaas sa sahod at sweldo. [AB] 

Malakihang pagmimina: Paglapastangan sa 
pambansang soberanya at patrimonya 


W: duda na wawasakin ng mga dambuhalang kumpanya sa pagmimina 


ang kabundukan at natitira pang kagubatan ng bansa upang kamkamin 

ang likas na yaman nito sa pinakamura at pinakamabilis na paraan. 4 
Tahasang iniaalay ng rehimeng Arroyo ang pambansang patrimonya ng Pilipinas f 
sa altar ng mga dayuhang kapitalista para sa pagpapakasasa ng mga ito 
sa yamang mineral ng bansa. Sa pamamagitan ng Korte Suprema 
nitong Pebrero, pinal nang ibinasura ng rehimen ang petisyon ng 
mga pambansang minorya, magsasaka at iba pang mamamayan 


laban sa Mining Act of 1995. Di ito kataka-taka, lalupa't ang pa- 
ngunahing isponsor nito sa senado noong 1995 ay walang iba 
kundi ang noo'y senador na si Gloria Arroyo. 


Ayon sa Kalipunan ng mga 
Katutubong Mamamayan ng Pilipi- 
nas (KAMP), aabot sa halos 75% ng 
kalupaan ng Pilipinas ang sinasak- 
law ng mga aplikasyon para sa FTAA 
na nakasalang ngayon sa Depart- 
ment of Environment and Natural 
Resources. Ang FTAA ay isang 
kasunduan sa pagitan ng gubyerno 
ng Pilipixnas at kumpanya ng pag- 
mimina na nagpapahintulot sa 
kumpanya na magmina ng maksi- 
mum na 81,000 ektaryang kalupaan 
sa loob ng 75 taon. Sa ngayon, 
dalawa pa lamang ang may 
aprubadong FTAA--ang Climax- 
Arimco Mining Corporation na nag- 
mimina na sa Dipidio, Nueva 
Vizcaya at ang Sagittarius Mines, 
Inc. na may operasyon sa Sultan 
Kudarat, North at South Cotabato 
at Davao del Sur. 

Nang hindi pa napagtitibay ang 
ligalidad ng Mining Act, nagkaloob 
ang DENR ng mga Exploration 
Permit (EP) sa 16 na kumpanya sak- 
law ang 55,360 ektarya. Inilusot 
din muna ng 190 kumpanya ng pag- 
mimina ang kanilang mga opera- 
syon sa mga Mineral Production 
Sharing Agreement (MPSA) na 
sumaklaw sa halos 315,000 ektarya 
sa iba't ibang bahagi ng bansa. 

Ang pagpasok ng mga 
dayuhang kumpanya sa pagmimina 
sa bansa ang isa sa pinakamalaking 

banta sa buhay at“ 
kabuhayan ng maraming 
komunidad ng mga mag- 
sasaka at pambansang 
minorya. Lalo ni- 
tong pinabibilis 
ang monopo- 
lisasyon 
ng lupa sa 
kamay ng 
mga dayuhan at nilalapastangan 
ang karapatan ng mga magsa- 
saka at pambansang mi- — sa 3t 4 
norya sa kanilang mga * C; 
sakahan at lupaing ninu- HE 
no. At kung nasaan ang 0 


mga dayuhang kumpan- 

ya, naroon din ang reaksyunaryong 
militar na umaaktong mga merse- 
naryong pwersang panseguridad ng 
mga ito. Palagiang magkatambal 


ang pagmimina, malawakang mili- 
tarisasyon at mga programang 
kontra-rebolusyonaryo. 

Hindi magkandaugaga ang re- 
himen sa pagkukwenta ng inaasa- 


Ilan sa pinakamasasahol na probisyon ng Mining Act : 

1) pagpapahintulot sa 100% pagmamay-ari ng mga dayuhan ng 
mga lokal na kumpanya: 2) paggarantiya ng 100% repatriation o pag- 
uuwi hindi lamang ng kita kundi pati ng puhunan at kagamitan, 3) 
garantiya laban sa kumpiskasyon ng estado; 4) kalayaan mula sa buwis 
at pagpapababa ng mga taripa, 5) maaaring ibawas sa netong kita ang 


anumang pagkalugi: 6) titiyakin ng gubyerno na walang sasagka sa 
mga operasyon ng mina, kabilang ang mga komunidad at sakahan, 7) 
maaaring gamitin ng mga kumpanya ang iba pang likas na yaman sa 
lugar na saklaw ng kanilang operasyon, tulad ng mga natural na water- 
shed at kahoy: at 8) maaaring direktang ibenta ng mga kumpanya ang 
kanilang naminang ginto sa labas ng bansa, libre sa anumang regu- 
lasyon ng Bangko Sentral ng Pilipinas. 

hang pagdagsa ng dayuhang kapi- 
tal sa lokal na industriya ng pag- 
mimina. Magdadagdag umano ito 
ng P57 bilyon sa buwis pa lamang, 
habang tinatayang aabot sa S6 
bilyon (P330 bilyon) ang kapital 
na papasok sa bansa. Hindi nito 
nababanggit na sa katunaya'y 
mumo lamang ang matitira sa 
Pilipinas dahil tiyak na ibabalik ng 
mga dayuhang kumpanya sa kani- 
kanilang mga bansa ang kanilang 
mga kita. Kahit ang ipinagmamaya- 
bang na kita sa buwis ay barya- 
barya lamang lalupa't ililibre sa 
mahabang panahon sa iba't ibang 
buwis ang mga kumpanya sa pag- 
mimina. 

Nais ni Arroyo na lunukin ng 


ng sakunang humambalos sa 
AN kua at Nueva Ecija noong 

Disyembre 2004 ay resulta 
ng matagal na panahong pan- 
darambong ng mga imperyalista at 
ng lokal na papet nito sa kagu- 
batan at kabundukan ng (Central 
Luzon. Ngunit hindi lamang ang 
mga lugar na ito ang winasak at 
patuloy na winawasak ng kanilang 
kasakiman. Dagdag sa pagtotroso, 
may mga bahagi sa Central Luzon 
na kinamkam at winasak na ng mga 
dayuhan at lokal na kumpanya sa 
pagmimina at ng mga nakalalasong 
planta ng kuryente. 

Katunayan, ang paglaganap ng 
komersyal na pagmimina ang 
pinakamapaminsala sa kabundukan 
at iba pang likas na yaman sa 
rehiyon. Ayon sa isang ulat ng 
United Nations Education, Scien- 
tific and (Cultural Organization 
(Unesco), 15 sa 17 pinakananga- 
nganib na kabundukan sa Pilipinas 
ang matatagpuan sa Central Luzon. 
Ang pagtitibag ng mga bundok 
para bigyang-daan ang mga mina 
ang pumapatay sa maraming kagu- 

Pagmimina sa Central Luzon 


mamamayang Pilipino ang pagdag- 
sa ng mga dayuhang kumpanya sa 
pagmimina. Bilang pansuhol, na- 
ngangako itong lumikha ng dagdag 
na 200,000 bagong trabaho sa mga 
minahan. Ang hindi nito bina- 
banggit, milyun-milyong mama- 
mayan ang mawawalan ng hanap- 
buhay dahil sa pwersahang pagpa- 
palikas sa buo-buong mga komu- 
nidad at pagkawasak ng kanilang 
kabuhayan, mga lupang agrikultu- 
ral, mga ilog at kagubatan. Kumpara 
sa lilikhain nitong empleyo, ilang 
ulit na mas malaki ang pinsalang 
idinudulot ng pagmimina sa kabu- 
hayan ng mamamayan sa mga 
kalapit na lugar. Bukod rito, karami- 
han ng mga manggagawa sa mga 


batan at pumipinsala sa balanse 
ng kalikasan 
dito. Nagdudu- 
lot ito ng ma- 
tinding polu- 
syon na pumi- 
pinsala sa mas 
malawak na erya 
at nagdudulot ng 
iba't ibang sakit 
sa mamamayang na- 
katira sa paligid nito. 
Ang walang pakundangang 
pagtatambak ng mine tailings 
o dumi mula sa pagmimina ang 
pumapatay sa mga ilog, 
palayan at baybay-dagat at 
lahat ng mga organismong 
nabubuhay dito. 

Kabilang sa mga nanganganib 
ang kabundukang malapit sa Angat 
watershed, ang Mt. Irid at Mt. 
Angelo na nasa hangganan ng 
Bulacan at Quezon at ang bahagi 
ng Sierra Madre sa hangganan ng 
Nueva Ecija at Quezon. 

Malaking pinsala na rin ang 
tinamo ng Mt. Arayat sa 
Pampanga, ng Mt. Natib at kabun- 


mina ay mga kontraktwal at kaswal. 
Ang sektor ng pagmimina rin ang 
may pinakamataas na bilang ng mga 
pana-panahong manggagawa, labas 
sa sektor ng agrikultura. Napakaba- 
ba ng pasahod, walang mga karapa- 
tang pangmanggagawa at napaka- 
sahol at nakamamatay ang mga 
kundisyon sa paggawa sa loob ng 
mga minahan. 

Sa harap nito, napakalaking ha- 
mon sa mamamayan at rebolusyo- 
naryong kilusan ang pagpigil sa 
ganap na pagpapatupad sa Mining 
Act. Nakasalang dito hindi lamang 
ang kapakanan at kabuhayan ng 
mamamayan sa kasalukuyan kundi 
maging ng mga susunod na salinlahi 
ng mga Pilipino. ABI 


dukan ng Mariveles sa Bataan, ng 
Mt. Tapulao at ng matatayog na 
kabundukan ng Zambales at 
Aurora. 

Lalong nabigyan ng laya ang 
mga kumpanya sa pagmimina sa 
buong bansa matapos pagtibayin 
ng Korte Suprema ang ligalidad ng 
Mining Act of 1995 noong 
Disyembre 2004 at muli nitong 
Pebrero. Sa Central Luzon, sisimu- 

lan na ng Dizon Mine ang paghuhukay ng P3 maa ULAT KORESPONSAL 


open pit mine sa mabundok na lugar sa pagi- 
tan ng Zambales at Pampanga. Sa Gabaldon, 
Nueva Ecija, nakatakda na rin ang pagmimi- 
na para sa white clay. Mayroon nang explo- 
ration sa Sta. Cruz at Candelaria, Zambales 
para sa pagmimina ng chromite, nickel at iba 
pang mineral na sumasaklaw ng halos 4,000 
ektarya. Bago pa man pinagtibay ang Mining 
Act of 1995, aabot na sa 24 na kumpanya 
ang napagkalooban ng Mineral Production 
Sharing Agreement (MPSA). Samantala, may- 
roon nang mga aplikasyon para sa Financial 
and Technical Assistance Agreements (FTAA) 
na sumasaklaw sa halos lahat ng mga bahag- 
ing mabundok at maburol sa Aurora at Tarlac. 


Sa Zambales, tuluy-tuloy ang pag-agos 
ng mga lason mula sa mga inabandonang 
minahan ng Koto Mines at Dizon Copper 
Silver Mines. Ang mga nakatambak na lason 
ay tuluy-tuloy na pumipinsala hindi lamang 
sa kabuhayan kundi pati sa kalusugan ng 
mamamayan doon. Isang halimbawa ang 
lawa ng San Marcelino kung saan hindi na 
maaaring kainin ang mga isdang nahuhuli 
dahil sa taas ng konsentrasyon ng mercury na 
itinatambak ng kalapit na Dizon Mines. 

Karamihan ng mga mabundok at maburol 
na lugar na ito ay direktang saklaw ng mga 
larangang gerilya. Simula't sapul, malinaw na 
ang pagtutol ng rebolusyonaryong kilusan sa 
Mining Act at lahat ng mapandambong at 
mapangwasak na operasyon ng pagmimina sa 
bansa. Malinaw din sa rebolusyonaryong 
kilusan na tanging ang paglakas ng paglaban 
ng mamamayan ang makapipigil o 
makasasalag man lamang sa mapaminsala at 
nakamamatay na epekto ng komersyal na 
pagmimina. 

Katulad sa iba pang bahagi ng bansa, 
tinitiyak ng Bagong Hukbong Bayan at ng 
rebolusyonaryong kilusan sa rehiyon na pus- 
pusan nilang lalabanan ang mga dayuhan at 
lokal na kumpanya sa pagmimina na may 
operasyon sa mga lugar na saklaw ng 
demokratikong gubyernong bayan. Sa abot 
ng makakaya, pipigilan ng Josepino Corpuz 
Command ang operasyon sa pagmimina ng 
mga dayuhang kapitalista sa Central Luzon 
at parurusahan ang sinumang yuyurak sa 
karapatan ng mamamayan at magdudulot ng 
malawakang pagwasak sa kapaligiran. ABI 

General Victor Corpus: 
Malaking manloloko 


R 


` a tapang ng apog ng reti- 
Cier heneral na si Victor 
Corpus, nakuha pa niyang 
magmayabang na ipupursige raw 
niya ang “agresibong maka-mama- 
mayang programa sa reforestation” 
sa buong bansa upang makapagbi- 
gay umano ng trabaho sa mga 
naninirahan sa mga 
baryo sa kabundukan, 
kabilang ang dati 
| PANAY niyang mga kasama 
A sa Bagong Hukbong 
Bayan (BHB). 

Akala ni Corpus 
na may mauuto pa 
siya sa pagpopos- 
tura bilang tu- 
nay na maka- 
8 mamamayan 
at tagapag- 
tanggol ng kalikasan. Sa Panay, walang-wala na siyang malo- 
loko, laluna sa hanay ng mga minoryang Tumanduk. Iisa 
lamang ang tawag nila sa hambog na heneral: Malaking man- 
loloko! 

Si Corpus ay tenyente sa dating Philippine Constabulary 
nang umanib siya sa BHB noong 1971. Nadakip siya noong 
1976 at bumalik sa reaksyunaryong hukbo nang palayain siya 
noong 1986. Mula noon hanggang sa pagreretiro niya nitong 
2004 ay humawak siya ng iba't ibang katungkulan sa AFP, 
kalakhan sa larangan ng paniktik at saywar. Hinirang siya ni 
Arroyo nitong Disyembre 2004 bilang Presidential Adviser para 
sa Anti-Illegal Logging Task Force at sa National Reforestation 
Program. Bahagi ito ng mga pasiklab ng rehimen kaugnay ng 
pagharap nito umano sa malawakang pagguho ng lupa at pag- 
baha sa Aurora at Quezon na ibinunsod ng laganap na komer- 
syal na pagtotroso. 

“Greening Panay.” Batayan ng pagkakahirang ni Corpus 
sa gayong mga pusisyon ang diumano'y mahusay niyang re- 
kord sa reforestation nang nakatalaga pa siya noong dekada 
1990 sa 3rd ID ng Philippine Army na nakabase sa Panay. 
Pinasimunuan noon ni Corpus ang “Greening Panay,” isa 
umanong proyekto para muling gawing luntian ang kalbong 
kagubatan sa sentral na bahagi ng isla. 

Taliwas sa nais palabasin ng rehimeng Arroyo, ang 

“Greening Panay” ay isang progra- 
mang mas may kinalaman pa sa 
“counterinsurgency” kaysa sa refo- 
restation. Isa itong multi-milyon 
pisong proyekto na pinondohan ng 
Asian Development Bank at 
hinawakan ng isang consortium na 
kinabibilangan ng 3rd ID, 
University of the Philippines- 
Paghidaet (isang NGO), Department 
of Environment and Natural 
Resources at ng nooy Office of 
Southern Cultural Communities. 
Sinimulan ito noong maagang 
bahagi ng dekada 1990 sa lugar ng 
mga Tumanduk sa prubinsya ng 
Capiz. Pinamunuan ni Corpus ang 
“Greening Panay” noong 
siya ay koronel pa at hepe 
ng Civilian-Military Opera- 
tions ng 3rd ID. 

Ayon sa plano, tatam- | 
nan ang 33,310 ektaryang 
Philippine Army reserva- 
tion at training camp ng 
3rd ID, na may punong 
himpilan sa Camp Gen. F 
Macario Peralta Jr. sa 
Barangay Jaena Norte, 
Jamindan, Capiz. Sumasaklaw ito 
ng 24 na baryo sa mga bayan ng 
Jamindan at Tapaz sa Capiz din. 
Ang lugar ay lupang ninuno ng mga 
Tumanduk na inagaw nang gawing 
army reservation ito noong 1965 ng 
rehimen ni Diosdado Macapagal, 
ama ni Gloria Arroyo. 

Ginawang “pilot area” ni Corpus 
ang Barangay Agloloway sa 
Jamindan, na  katabing-katabi 
lamang ng kampo ng 3rd ID. 
Nagbuo siya rito ng kooperatiba 
para sa pagtatanim ng mga punong 
kahoy. Kinunan din niya ng dona- 
syon ang mga kasapi ng kooperati- 
ba para umano makabili ng kalabaw 
sa tulong ng Philippine Army. Ang 
baryong ito ang nagsilbi ring nur- 
sery ng mga punla para sa 
“Greening Panay”. Isa sa mga 
ipinatanim ni Corpus ang maho- 
gany, na kabilang sa tinatawag na 

“fast-growing commercial timber.” 

Maging milyonaryo, magtanim 
ng mahogany. Para maengganyong 
sumali sa “Greening Panay” ang 
mamamayan sa lugar, ibinando ni 
Corpus na siguradong magiging 
milyonaryo ang sinumang mag- 
tatanim nito. Karaniwang umaabot 
ng 25 taon bago pwedeng anihin o 
putulin ang mahogany. Ngunit 
ayon sa buladas ni Corpus, kahit 15 
taong gulang pa lamang ang kahoy 
ay pwede na itong anihin. Isa pa, 
kung mataas na ang mga itinanim 
na kahoy, aniya, kahit hindi pa ito 
maaani ay pwede na itong gamiting 
kolateral ng magsasaka para 
makautang sa bangko. 
Walang kahirap-hirap 
ito, ayon kay Corpus, 
dahil ipapakita lamang 
ng magsasaka sa 
bangko ang litrato ng 
kanyang itinanim na 
mga puno ng maho- 

gany. 

s Ang nakalaang 
pondo para sa pag- 
tatanim ng kahoy ay 
P20,000 hanggang P30,000 kada 
ektarya. Pero ipinagmayabang ni 
Corpus na kaya niyang patamnan 
ang bawat ektarya sa halagang 
P5,000 lamang. Totoo nga naman 
ang kanyang sinabi. Sa aktwal, 
wala ni isang sentimong ibinayad si 
Corpus sa mga Tumanduk na pinag- 
tanim niya ng mahogany. 

Ayon sa Memorandum of 
Agreement (MOA) sa pagitan ng 
Philippine Army at mga magsasaka, 
maghahati sila sa kita kapag 
naibenta na ang mga punong 
kahoy. 

Huli na nang malaman ng mga 
napaniwala ni Corpus na isa pa 
palang pakay ng “Greening Panay” 
ang agawan sila ng lupa. Unti-unti 
na pala silang nawawalan ng 
masasaka. Sa loob ng 15-25 taong 
paghihintay para maani ang mga 
itinanim na mahogany, wala silang 


MGA ULAT KOREsponsaL DS] 


ibang mapagkakitaan dahil binan- 
taan silang palalayasin sa reserva- 
tion kapag hindi sila nagtanim ng 
mahogany. 

Mayroong sumubok mangutang 
sa bangko. Dito nila napagtanto na 
niloloko lamang pala sila ni Corpus. 
Hindi pala pwedeng gamiting kola- 
teral ang mga itinanim nilang 
mahogany sa simpleng dahilan na 
walang titulo ang kanilang lupa. 
Dito na rin nila unti-unting 
napansin na hindi sila ang naging 
milyonaryo kundi si Col. Victor 
Corpus. Napag-alaman nilang may 
negosyo na ito sa Iloilo City at 
nakabili rin ng malawak na lupain 
sa isla ng Guimaras kung saan 
nakapagpatayo siya ng mansyon. 

Unti-unti rin nilang napag-ala- 
man na mapangwasak pala sa biodi- 
versity ng nalalabing kagubatan 
ang malawakang pagtatanim ng 
mahogany. Bunsod nito, nagiging 
acidic ang lupa kaya namamatay 
ang ibang punong kahoy na katabi 
nito. Hindi na rin pwedeng sakahin 
ang lupa. 

Mga Tumanduk nanindigan. 
Ginamit lamang na kober ni Corpus 
ang proyekto para sa “counterinsur- 
gency”. Sa pamamagitan nito, 
nagkaroon siya ng prente para mag- 
iikot sa mga komunidad at mag- 
patawag ng mga pulong-pulong sa 
baryo. Sa mga pulong-pulong na 
ito, tinangka niyang ilihis ang 
mamamayan sa rebolusyonaryong 
landas sa pamamagitan ng mga 
hungkag na pangako na mahahango 
sila sa kahirapan sa pamamagitan 
lamang ng pagtatanim ng 
mahogany. 

Di nagtagal at nabunyag sa 
mamamayan ang tunay na katangi- 
an ng “Greening Panay.” Noong 
1995, ipinanawagan ng organisa- 
syon ng mga mamamayang Tuman- 
duk na huwag magtanim ng 
mahogany. Nagkaisa at matatag 
silang nanindigang labanan ang 
“Greening Panay”. 

Sa laking galit ng mga taum- 
baryo, pinagbubunot at pinag- 
susunog nila ang mga punla ng 
mahogany. Naglunsad sila ng mga 
kilos protesta, nakipag-ugnayan sa 
mga lokal na gubyerno at nagpatu- 
long sa mga rehiyunal, pambansa 
at pandaigdigang organisasyon. Sa 


proseso, nahimok nila ang 
Provincial Board ng Capiz na 
maglabas ng resolusyon na 


nananawagan ng agarang pag-alis 
ng militar sa lupain ng mga 
Tumanduk. 

Huwad na reforestation, 
bigong “counterinsurgency”. Ang 
ipinagmamayabang ni Gloria 
Arroyo na matagumpay umanong 
proyektong reforestation ni Corpus 
ay nakasentro lamang sa tatatlong 
baryo sa army reservation—ang 
Agloloway sa Jamindan at Daan Sur 
at Daan Norte sa Tapaz. May lawak 
lamang itong humigit-kumulang 
1,000 ektarya. Ang mamamayan sa 
nalalabing 21 baryo ay nagtanim 


Rebolusyonaryong patakaran sa Panay 


lamang ng iilang puno sa paligid 
ng kanilang bahay. 

Mismong ang consortium na 
humahawak sa “Greening Panay” 
ang nagsabing bigo ang proyekto 
nang tasahin nila ito noong 1997. 
Inamin din mismo ng militar na 
bigo ang pakay ng proyekto na 
wasakin ang rebolusyonaryong 
armadong kilusan sa Panay. Bagkus 
ay lumakas pa ito at lumawak. 

Nang makita ng Philippine 
Army na hindi na epektibo ang 
kanilang kontra-rebolusyonaryong 
pakana, at hindi kinagat ng mama- 
mayan ang “Greening Panay”, unti- 
unti ring tumamlay ang pag- 
tataguyod nito sa proyekto ni 
Corpus. Umigting ang bangayan 
nina Maj. Gen. Jose Lapus, ang 
hepe noon ng 3rd ID at ni Corpus di 
lamang dahil sa kabiguan ng 
“Greening Panay” bilang instrumen- 
to ng “counterinsurgency”, kundi 
dahil sa pag-aagawan nila sa pondo 
ng proyekto. 


hinggil sa kapaligiran 


ang ilipat na si Col. Victor 

Corpus sa ibang gawain, hindi 
na ipinursige ng Philippine Army 
ang huwad na proyektong refor- 
estation na "Greening Panay". Sa 
katunayan, pinagpuputol na nila 
ang ibang puno ng mahogany na 
ipinatanim ni Corpus. Patuloy ang 
pagtotroso ng mga katutubong 
kahoy dahil negosyo ng mga tropa 
mismo ng Philippine Army at 
CAFGU ang pagpapagawa ng mga 
baroto (bangkang yari sa inukit na 
punong kahoy). Binabayaran 
lamang nila ng P2,000 ang 
kadalasa'y apat-kataong grupong 
gumagawa nito at ibinebenta ang 
mga baroto sa Pontevedra, Capiz sa 
halagang P30,000 hanggang 

P40,000 bawat isa. 
Sa kabilang banda, - 
mas mabunga at ma- 
tagumpay ang prak- 
tika ng mga rebo- 
lusyonaryong or- 
ganisasyong ma- 
sa sa panganga- 
laga sa kagu- 
batan at kapaligiran 
sa pangkalahatan. Ayon 
kay Ka Sylvia, isa sa 
mga nangungunang 
kadre sa Panay, sa 
maraming barangay sa 
Tapaz at Jamindan, Capiz, ang mga 
organisadong masa mismo ang 
nagtatakda kung saang bahagi 
lamang ng kahuyan maaaring mag- 


knang 


Tahasang idineklara ni General 
Lapus na hindi kinikila ng 3rd ID 
ang MOA sa pagitan nito at ng mga 
taumbaryo dahil si Corpus lang 
naman, aniya, ang may gawa nito. 
Umabot ang kanilang bangayan 
hanggang sa Korte Suprema. Noong 
1998, nagdesisyon ang mataas na 
hukuman na hindi balido ang natu- 
rang MOA. 

Bunsod nito, nagtampo si 
Corpus at nagbantang magbitiw sa 
Philippine Army. Hindi niya ito iti- 
nuloy nang hirangin siya ni Pres. 
Fidel Ramos bilang brigadier gene- 
ral. Binigyan din ng ibang katung- 
kulan si Corpus sa labas ng 3rd ID. 

Ang masaklap nito, nang 
mawala sina Corpus at Lapus sa 
Panay, naglaho na rin ang pera ng 
“Greening Panay”. Hanggang nga- 
yon, hinihintay pa rin ng mga kasa- 
pi ng kooperatiba sa Barangay 
Agloloway ang kalabaw na ipina- 
ngako sa kanila ng manlolokong he- 
neral. ABI 


Th BAWAL " 
MAGPOTOL 


KAHOY 
7) À 


putol 
Itinatakda rin nila kung kailan 
lamang pwedeng ibukas ang mga 
lugar na ito. 


ng puno at mangaso. 

Sa mga lugar na relatibong konsolidado, 
ipinagbabawal ng demokratikong gubyernong 
bayan ang komersyal na pagbebenta ng troso 
at ang paggamit ng chainsaw, maliban na 
lamang kung ang kahoy ay gagamitin sa kon- 
struksyon ng mga pangangailangan ng komu- 
nidad tulad ng mga paaralan at health center. 
Binubuksan din lamang ang mga lugar na ito 
sa paggawa ng mga baroto, pero ito'y sa mga 
buwan lamang ng Abril hanggang Hulyo, ang 
panahon ng tigkiriwi o taggutom. Pwede 
lamang magbenta ang mamamayan ng kahoy o 
tabla kung ang mga ito ay galing sa dati nang 
natumbang kahoy o mga naanod na troso sa 
Pan-ay River. 

Bukod sa pagbabawal sa pagtotroso, na- 
ging patakaran din ng demokratikong gubyer- 
nong bayan ang pagbabawal sa pagkakaingin. 
"Ang masa na mismo ang nagtulak ng pag- 
babawal para mapreserba ang mga punong 
kahoy, lupa at mga hayop," ani Ka Sylvia. 

Upang matiyak ang pagpapatupad ng mga 
patakarang ito, pinakikilos ng demokratikong 
gubyernong bayan ang mga rebolusyonaryong 
organisasyong masa at tinutulungan sila ng 
mga yunit ng Bagong Hukbong Bayan (BHB). 
Sinumang mahuling lumalabag sa mga 
patakarang ito ay pinagtatanim sa mga tak- 
dang lugar ng mga likas na punong kahoy 
tulad ng acacia, apitong, molave, narra, 
lawaan o yakal at hindi ng komersyal at 
mapangwasak na mahogany. 

Bukod sa pangangalaga sa kagubatan, 
pinangangalagaan din ang mga ilog at sapa. 
Mahigpit na ipinagbabawal ang paggamit ng 
lason tulad ng Endrin, Cymbus at iba pa para 
sa pangingisda rito. 

Masigasig na naglulunsad ng mga kampan- 
ya sa pagpapalawak ng produksyon ng palay 
nang hindi nakasalig sa mga kemikal na pata- 
ba at pestisidyo. Naglulunsad rin ng mga kam- 
panya sa pagpapaunlad ng kabuuang antas ng 
produksyon. Sa gayon, nahihikayat ang mga 
magsasaka na huwag iasa ang kanilang 
kabuhayan sa paggawa ng baroto at pag- 
totroso. 

Ipinagbawal din ang pagtatanim ng Bt 
corn. Kasabay nito, nagbibigay ang rebolusyo- 
naryong kilusan ng mga pagsasanay kung 
papaano haharapin ang mga kalamidad at ng 
edukasyong masa kaugnay sa pagpreserba ng 
kalikasan. AB) 

Pagsasanib ng mga dambuhalang kumpanya 


Mas malaking tubo, 
mas masahol 
na pagsasamantala 


ang dating "seven sisters" noong dekada 1970. 

Dadalawang kumpanya na lamang ang gumagawa ng 
malalaking eroplanong komersyal. Lalabing-isa na lamang 
ang dati'y 40 nagsasariling tagagawa ng kotse. 

Patuloy ang pagliit ng bilang ng mga dominanteng 
kumpanya sa iba't ibang industriya sa daigdig. Papabilis ang 
pagsasanib at paglalamunan ng mga kumpanya at ang kon- 
sentrasyon ng kapital sa papaliit na bilang ng mga monopo- 
lista sa buong mundo. 

Natatangi ang dagsaang pagsasanib ng mga kumpanya 
mula 1995. Aabot sa 85% ng pandaigdigang pamumuhunan 
mula noon ay pumasok sa mga pagsasanib na ito. Tumampok 
ang taong 1999 kung kailan naganap ang mahigit 32,000 
pagsasanib na nagkahalaga ng $3.4 trilyon. Triple ito ng 
bilang ng mga pagsasanib noong 1989 at mahigit 30 doble 
ng naitala noong 1981. 

Tawid-bansang mga pagsasanib. Nilalamon ng malala- 
ki't makapangyarihang kumpanya hindi lamang ang iba pang 
kumpanya sa loob ng baseng bansa nito kundi pati na rin 
yaong nasa ibang bayan. Katunayan, ang pag-iibayo ng kon- 
sentrasyon at sentralisasyon ng kapital sa internasyunal na 
antas ay pinakamalinaw na makikita sa natatanging antas 
na inabot ng pagsasanib ng mga kumpanya sa 


Tono ca dambuhalang kumpanya ng langis na lamang 

Ang dating "seven sisters" Kasalukuyang katayuan Market Value (1999) 


1. Exxon Binili ng Exxon ang Mobil sa halagang 580 bilyon 5244 bilyon 
noong 1998. Ang Exxon-Mobil ang nagungunang 
kumpanya ng langis ngayon. 

2. Royal Dutch Shell Ito ngayon ang pangatlong pinakamalaking 5177.5 bilyon 


kumpanya ng langis. 


3. Texaco Nabili ng Chevron noong 2000 sa halagang Chevron: 556.7 bilyon 
$43 bilyon. Chevron-Texaco na ang pangalan Texaco: 529.7 bilyan 
ng kumpanya. 

4. Gulf Oil Nabili ng Standard Oil noong 1984. 

5. Mobil Nabili ng Exxon noong 1998. 


6. British Petroleum (BP) 


Nabili nito noong 1998 at 1999 ang Amoco at Arco, 


mga Amerikanong kumpanya. Nabuo ang BP-Amoco na 
ngayo'y pumapangalawang dambuhala sa langis. 


N 


. Standard Oil (Socal) 


Tinawag na Chevron matapos ang pagsasanib sa Gulf Oil. 


Ang kumpanyang Total Fina-Elf Aquitaine na nabuo 
sa pagsasanib ng dalawang kumpanyang French 
ang pang-apat na pinakamalaking kumpanya ng langis 


ngayon. 


magkakaibang bansa. Mula huling 
bahagi ng dekada 1980, ang mga 
tawid-bansang pagsasanib na ito 
ang pangunahing naging daluyan 
ng tuwirang dayuhang pamumuhu- 
nan. Ibig sabihin, malaking bahagi 
ng daloy ng kapital sa mundo ay 
napupunta lamang sa pagpapalit 
ng pagmamay-ari sa dati nang mga 
negosyo at empresa. Kalakhan ng 
sinasabing tuwirang pamumuhunan 
sa nagdaang mga taon ay hindi 
tumutungo sa pagtatayo ng mga 
bagong pabrika at imprastraktu- 
rang industriyal. 

Mula dekada 1980, ang halaga 
ng mga tawid-bansang pagsasanib 
ay halos dumoble tungong S1.1 
trilyon sa pagtatapos ng dekada 
1990. Samantalang noong maa- 
gang bahagi ng dekada 1980 ay 
hindi umaabot sa 20% ng kabuuan 
ang halaga ng ganitong mga pag- 
sasanib, ngayon ay bumubuo na ito 
ng 33%. 

Mga kumpanya sa Western 
Europe at North America ang 
pinakaaktibo sa gayong mga 
pagsasanib. Kabilang naman sa 

mga pinakakinatatakaman nila ang 
mga empresa sa mga atrasadong 
bansa laluna nang ipatupad ang 
mga patakarang deregulasyon, pri- 
batisasyon at deregulasyon. 

Ang dagsaang mga pagsasanib 
na ito ay nangangahulugan din ng 
pag-iibayo pa ng kapangyarihan ng 
malalaking korporasyong transna- 
syunal. Humigit-kumulang sang- 
katlo (1/3) na ngayon ng 
pandaigdigang kalakalan ay intra- 
firm o nagaganap sa pagitan ng 
mga kumpanyang pawang pag-aari 
ng parehong korporasyong transna- 
syunal. Klasikong halimbawa ng 
kapangyarihang dulot ng kalaka- 
lang 7ntra-firm ang pagtaas ng pre- 
syo ng mga produktong petrolyo 
kailanma't naisin ng mga kumpa- 
nya ng langis. 

Sa pagsasanib, nadodomina ng 
mga korporasyong transnasyunal 
ang mga panloob na pamilihan ng 
maraming bansa sa pamamagitan 
ng ibayong paglawak ng kanilang 
lambat ng mga lokal na planta at 
tanggapan. Noong 1998, kumita 
ng $11 trilyon ang mga 


transnasyunal na ito mula sa kani- 
lang mga subsidyaryo sa iba't 
ibang bansa. Nakalulula ito kung 
ihahambing sa 56.7 trilyon lamang 


na kabuuang halaga ng mga 
eksport ng lahat ng bansa noong 
taong iyon! 

Hagupit sa proletaryado. Ang 
wala pang kaparis na pagragasa ng 
mga pagsasanib ng mga monopol- 
yong kumpanya ay tanda ng 
katindihan ng krisis ng pandaigdi- 
gang sistemang kapitalista. 
Habang sumasahol ang krisis, 
maraming kumpanya ang humihina 
at napapawi sa kumpetisyon, at 
kundi man tuluyang bumagsak ay 
nilalamon ng mas malalaki. 

Sa prosesong ito, pinakamatin- 
ding tinatamaan ang mga mangga- 
gawa ng mga kumpanyang 
nagsasanib. Ang pagsasanib ay 
paraan ng mga monopolyong kapi- 
talista para makapagbawas ng 
manggagawa habang napalalawak 
naman ang saklaw ng operasyon ng 
kumpanya upang palakihin pang 
lalo ang kanilang tubo. Sa 


sundan sa pahina 11, “Dambuhala...” 

SA IBAYONG DAGAT KP 


Di masusupil ang Maoismo sa China 


alalim na nakaugat ang 
M'ei sa diwa ng mga 
manggagawa at magsasaka 


sa China. At sa labis na pangamba, 
pilit itong pinapawi ng mga 
rebisyunistang namumuno sa 
Partido Komunista at estadong 
burges. 

Nitong nakaraang Disyembre 
24, hinatulang makulong nang tat- 
long taon ang apat na Maoista sa 
syudad ng Zhengzhou, sa Henan, 
China. Ang krimen nila umano ay 
“panggugulo sa panlipunang 
kaayusan at pambansang interes”. 

Ano ang kanilang ginawa? 
Noong Setyembre 9, 2004, ika-28 
anibersaryo ng pagkamatay ni Mao 
Zedong, si Zhang Zhengyao ay 
namahagi ng isang polyetong 
naglalaman ng pahayag na nagbi- 
gay-pugay kay Mao Zedong at 
naglantad at bumatikos sa mga 
kabulukan ng sistemang kapitalista 
na pinanumbalik ng mga rebisyu- 
nista mula nang agawin nila ang 
kapangyarihang pampulitika noong 
1976. Dinakip si Zhang Zhengyao, 
pati na ang kanyang asawang si Ge 
Liying, at mga kaibigang si Wang 
Zhanging at Zhang Ruquan. 

Labis na ikinagalit ng rebisyu- 
nistang rehimen ang deklarasyon 
sa pahayag na “Mao Zedong, Lider 
Namin Habampanahon” na “laging 
maninindigan ang mga mangga- 
gawa at magsasaka para kay Mao 


Zedong” at, 

ang ginawa Ny 
nitong pag-' . ri 
lalantad sa 
“mga reaksyunar- 
yong pinamumu- 
nuan ng mga maka- 
kapitalistang pwersa 
sa loob ng ating Parti- 
do na umagaw sa ka- 
pangyarihan ng estado 
at Partido at naghati- 
hati sa yaman ng esta- 
do.” 

Nagbalik-tanaw si- 
na Zhang sa panahon ng sosyalis- 
tang rebolusyon sa pamumuno ni 
Mao Zedong, kung kailan ang 
“mamamayang Tsino ang siyang 
namumuno sa bansa”. Iginiit nila 
na sa kabila ng bukambibig na 
“sosyalismo na may katangiang 
Tsino”, ang estado ngayon sa China 
ay isang estadong “pag-aari ng 
burgesya”. Kaya sa ilalim ng 
rebisyunistang rehimen, ang uring 
manggagawa ay nagtatrabaho 
hindi na para sa kanilang sarili, 
kundi upang “lumikha ng labis na 
halaga para sa uring kapitalista.” 

Binatikos nina Zhang ang mala- 
yong pagitan ng pinakamayayaman 
at pinakamahihirap na mama- 
mayan. Nasa isang panig ang mga 
bilyonaryong burukratang kapita- 
listang nagpapanggap na “sosya- 
lista” ngunit ang tunay na gusto'y 


kapitalismo na naghahatid sa kani- 
la ng napakalaking paki- 


8 nabang. At nasa kabi- 


lang panig ang daan- 
“” daan milyong mga mang- 
gagawa at magsasaka na 
ngayon ay dumara- 
nas ng napakasid- 
hing kahirapan, 
pang-aapi at 
pagsasamanta- 
la. “Malinaw 
* kung ga- 
yon. Si 
Mao Zedong 
ang lider ng 95% ng mamamayang 
Tsino.” 

Buong-tatag na idineklara nina 
Zhang na magpapatuloy ang paki- 
kibaka ng mamamayang Tsino para 
sa sosyalismo. “Tiyak na lalo pang 
titindi ang mga makauring kon- 
tradiksyon sa China at tiyak na 
lalong sasaklaw ang papaigting na 
pakikibaka ng masa.” 

Idineklara nila na “Sa lalong 
paghinog ng mga kontradiksyon at 
pag-igting ng mga pakikibakang 
masa sa buong bansa, ang mga 
nasa Partido, gubyerno at hukbo na 
nakauunawa sa tunay na kalikasan 
ng rebisyunismo ay puspusang la- 
laban dito at muling makikiisa sa 
proletaryado sa pagwawagayway 
ng bandila ni Mao Zedong at mu- 
ling makikibaka para sa sosyalismo 
sa China.” ABI 


“Dambuhala...” mula sa pahina 10 
pagsasanib ng Daimler-Benz at Chrysler, halimbawa, 
tinatayang $25 milyon ang matitipid ng kumpanya sa 
pagsasara ng ilan nilang planta. 

Nasasamantala rin ng isang kumpanya ang mas 
murang lakas-paggawa sa baseng bansa ng kumpan- 
yang nabibili o nilalamon nito. Kaya kasabay ng pag- 
kawala ng trabaho ng milyun-milyong manggagawa, 
nasasabak naman sa mas masasahol na kundisyon ng 
pagsasamantalang kapitalista ang mga hindi nasi- 
sisante. 

Sa kabilang banda, papalaki ring bilang ng mga 
manggagawa ang napag-uugnay-ugnay ng mga pagsa- 
sanib. Kasabay ng ibayong sentralisasyon ng kapital, 
nag-iibayo rin ang sosyalisasyon ng paggawa sa 
pandaigdigang antas. 

Ang lalo pang pagbwelo ng mga imperyalistang 
pagsasanib ay salik sa pag-igting ng mga saligang 
kontradiksyon ng sistemang kapitalista. Mainam ang 
kalagayan para sa pagpapanibagong-lakas ng rebolu- 
syonaryong pakikibaka ng proletaryado sa buong 
daigdig. [AB] 

KD SA IBAYONG DAGAT 


Pagpapalaya sa Auschwitz, ginunita 


indi na dapat maulit ang Holocaust*. Ito ang 
TH mensaheng umalingawngaw sa ika-60 aniber- 

saryo ng pagpapalaya sa mga "death camp" sa 
Auschwitz, Poland noong Enero 27. 

Aabot sa 1.5 milyong Hudyo, komunistang Polish 
at Soviet, mga may kapansanan, mga gypsy at bakla 
ang pinagpapatay ng mga Nazi (mga pasistang pwersa 
sa Germany noong Ikalawang Digmaang Pandaigdig) sa 
Auschwitz mula 1940 hanggang 1944. Ang mga "death 
camp" sa Auschwitz ang pinakamalalaking kulungan 
ng mga Nazi noon kung saan ipiniit, pinag-eksperi- 
mentuhan at minasaker ang itinuturing nilang mga 
kalaban. Pinangasiwaan ito ng SS o Schutzstaffel, ang 
grupong paramilitar na nagsilbing espesyal na pulisya 


Pagbubuo ng estadong papet ng US sa Iraq 


ng mga Nazi. 

Sa Auschwitz isinagawa ang 
mga eksperimento para alamin 
kung paano pinakamabilis na ma- 
papatay ang mga hinakot na 
bilanggo na karamihan ay mga 
Hudyo mula sa mga bansang oku- 
pado ng mga Nazi sa 
buong Europe. Sa pama- A 
magitan ng naturang a % 
mga eksperimento, | 
umabot sa 6,000 
katao ang napapa- 
tay bawat araw ng 


mga Nazi. Pinakamabilis na 
paraan ng pagpatay ang 


dinaos sa Iraq nitong Enero 30 

ang eleksyong idinisenyo at 
kontrolado ng US. May maitim 
itong layunin na likhain ang 
ilusyon ng demokrasya at magtatag 
ng gubyernong magiging instru- 
mento ng US sa Iraq at Middle East. 

Inihalal sa eleksyon ang 275 
kinatawan sa transisyunal na 
National Assembly na magbaba- 
langkas ng bagong konstitusyon ng 
Iraq. Dahil sa patuloy na pangingi- 
babaw ng kapangyarihan ng US sa 
pamamagitan ng presensya ng 
humigit-kumulang 150,000 arma- 


dong tropa, anumang hakbangin ng 
National Assembly na ito ay tiyak 
na papabor sa interes ng US sa 
ekonomya, pulitika at militar sa 
Iraq at buong Middle East. Ito ang 


inaasahang magpapatibay sa 
kontrol ng US sa langis sa Iraq at 
magpapahintulot sa permanenteng 
pagbabase doon ng militar ng US. 

Nakatakdang ilabas ang borador 
ng konstitusyon sa Agosto na 
aaprubahan umano ng mga Iraqi sa 
isang referendum sa Oktubre. Kapag 
naaprubahan, magkakaroon ng 
eleksyon para sa panibagong 
gubyerno sa Disyembre. 

Sa pamamagitan ng eleksyon, 

nais ng US na lumikha ng ilusyon 
ng demokrasya, estabilidad at 
kapayapaan sa Iraq at ng 
pagsasarili ng mamamayang Iraqi. 
Pinalalabas. ng US na ang 
transisyunal na gubyerno sa Iraq ay 
may basbas ng mamamayan kahit 
pa, sa katunayan, ay ginanap ang 
eleksyon sa ilalim ng kolonyal na 
kapangyarihan ng US kung saan 
yaong naghahayag ng paglaya sa 
kontrol ng US ay tinutugis at 
pinapatay. 

Sa gitna ng pagtatambol sa 
demokrasya at pagsasarili ng ma- 
mamayang Iraqi, walang kahihi- 
yang sinabi ni Bush na mananatili 
ang mga tropang Amerikano at 
magpapatuloy ang pakikialam ng 
gubyernong US sa Iraq. At para 
rito, ipinahayag ni Bush ang plano 
ng kanyang administrasyon na 
magdagdag ng $80 bilyon para sa 
pondo sa gera sa Iraq (at sa 
Afghanistan). 

Hindi isang bogus na eleksyon 
ang kailangan ng mamamayang 
Iraqi kundi ang mapalayas ang mga 
tropang Amerikano at mawakasan 
ang arogante at mapandambong na 
pananakop at pagkontrol ng US sa 
Iraq. [AB 


pagtipon ng libu-libong tao sa 
loob ng malalaking pugon at 
pagbomba ng insektisidyo rito. 
Pagkatapos ay sinusunog ang 
kanilang mga bangkay. 

Pagdating na pagdating sa 
Auschwitz, agad hinahakot ang 
mga bata, matatanda, may sakit 
at mahihina para patayin. 
Samantala, ang mga bilanggong 
malalakas ang pangangatawan 
ay pwersahang pinagtatrabaho 
sa mga pabrika ng armas ng 
Germany sa Poland. Kung hindi 
na makapagtrabaho ang mga ito 
dahil sa sakit at kahinaan ng 
katawan ay pinapatay na rin sila. 

Ang nalalabing mga bilanggo 
sa Auschwitz ay pinalaya ng 
magigiting na sundalo ng 
Russian Red Army noong Enero 
27, 1945. Ang "death camp" ay 
ginawang museo ng gubyerno ng 
Poland upang ipaalala na hindi 
na dapat maulit ang henosidyo. 
Naparusahan ng kamatayan bi- 
lang mga war criminals ang mga 
elemento ng SS na nagsagawa ng 
henosidyo at toryur, hindi 
lamang sa Auschwitz kundi sa 
lahat ng bansa sa Europe na 
inokupa ng mga Nazi. 

Ang paggunita sa Auschwitz 
ay dinaluhan ng mga nakaligtas 
na biktima at pamilya nila, ilan sa 
mga sundalo ng Red Army na nag- 
palaya sa mga bilanggo, mga pi- 
nuno ng iba't ibang gubyerno sa 
buong mundo at mga upisyal 
mismo ng Germany. Nagkaroon din 
ng mga komemorasyon sa iba't 
ibang dako ng Europe gaya ng 
United Kingdom, Russia at Greece. 

Ito rin ang kauna-unahang 
pagkakataon na nagdaos ng 
komemorasyon ang United Na- 
tions pagkatapos ng gera. Dito, 
ihinalintulad sa Auschwitz ang 
mga kahayupan at pagyurak ng 
dignidad at karapatang-tao sa 
mga bansang sinasakop ngayon 
ng US gaya ng Iraq at Afghanis- 
tan. Tinuligsa rin ang nangya- 
yaring maramihang pagpatay sa 
ilang bansa ng Africa at laluna 
ang pagpatay ng mga pwersa ng 
Israel sa mga Palestino. Mariin 
ding kinundena ang patuloy na 
pagmamaltrato sa mga bihag ng 
US at UK sa Iraq at sa Camp Xray, 
ang internasyunal na bilangguan 
na itinayo ng US sa base militar 
nito sa Guantanamo, Cuba. ABI 


* Panlilipol ng mga pasistang Nazi sa 
mahigit anim na milyong Hudyo sa Europe 
noong Ikalawang Digmaang Pandaigdig. 

Iginigiit na tigil-putukan, tinutulan ng PKP 


TAHASANG tinutulan ng Partido Komunista ng Pilipinas (PKP) ang iginigi- 
it ng Malakanyang na magdeklara muna ng tigil-putukan ang National 
Democratic Front of the Philippines (NDFP) bago buksang muli ang por- 
mal na usapang pangkapayapaan. 

Sa isang pahayag, tinukoy ni Gregorio "Ka Roger" Rosal, 
tagapagsalita ng PKP, na ang gayong paabot ng rehimeng Arroyo ay 
labag sa The Hague Joint Declaration na nagtakda ng apat na puntong 
substantibong adyenda para sa usapang pangkapayapaan. Ayon sa The 
Hague Joint Declaration, pag-uusapan lamang ang tigil-putukan at 
disposisyon ng mga armadong pwersa matapos maresolbahan ang mga 
ugat ng gera sibil sa Pilipinas. Matatalakay lamang ang mga ito sa 
adyenda hinggil sa mga repormang sosyo-ekonomiko at reporma sa 
pulitika at konstitusyon. 

Bukod rito, ani Rosal, hindi tinutupad ng rehimen ang obligasyon 
nito alinsunod sa mga dating napagkasunduan, na gumawa ng mga 
positibong hakbang upang matanggal ang PKP, BHB at ang punong 
konsultant ng NDFP sa listahan ng US ng mga "terorista." Bigo ang 
rehimeng Arroyo na ipagtanggol ang pambansang soberanya sa harap ng 
gayong panghihimasok ng US sa mga panloob na usapin ng Pilipinas-- 
bagay na paglabag din sa mga batayang prinsipyong nakasaad sa The 
Hague Joint Declaration. 


Lider ng Bayan Muna, pinatay sa Lucena City 


ISA na namang lider ng Bayan Muna ang sinalbeyds ng mga tropa ng mil- 
itar at paramilitar. Binaril at ilang beses na sinaksak si Ronnie Almaote, 
38 taong gulang, sa loob mismo ng kanyang bahay nitong Pebrero 6. 
Naghahanda ng hapunan para sa kanyang pamilya si Almaote nang 
pasukin ng mga armado ang kanyang bahay sa Purok Matahimik, 
Barangay Cotta, Lucena City.. Si Almaote ay coordinator ng Bayan Muna 
sa Lucena City. 


Mga Amerikanong espiya sa bansa, pinalalayas 


PINALALAYAS ng Partido Komunista 
ng Pilipinas (PKP) ang mga lihim na 
operatibang paniktik ng US na nasa 
bansa ngayon. Tinuligsa rin ng 
Partido ang pagpapahintulot dito 
ng rehimeng Arroyo. Ayon kay 
Gregorio "Ka Roger" Rosal, taga- 
pagsalita ng PKP, dapat kagyat na 
tukuyin ng rehimen ang naturang 
mga tropa at ipag-utos ang pagpa- 
paalis sa kanila. 

Inamin mismo ni Francis Ric- 
ciardone, ambasador ng US sa 
Pilipinas, na may di kukulangin sa 
70 pwersa ng US Army sa Mindanao 


ANG BAYAN Pebrero 7, 2005 


ngayon upang mag-espiya laban 
umano sa mga terorista at magsa- 
nay din ng mga tropang Pilipino sa 
gawaing paniktik. 

Sa ngayon ay nakapagpapang- 
gap ang mga operatiba bilang mili- 
tary adviser. at nakakapasok sa 
bansa gamit ang inilulunsad na mga 
pinagsanib na pagsasanay-militar. 
Inianunsyo ng rehimeng Arroyo 
nitong Enero ang nakatakdang 
paglulunsad ng 28 pinagsanib na 
pagsasanay-militar sa Pilipinas na 
lalahukan ng AFP at mga tropang 
Amerikano ngayong 2005--bagay 


na magbibigay-daan sa pagdami ng 
mga espiya ng US sa bansa. 

Sa kaugnay na balita, nabunyag 
ang plano ng US na magbuo ng mga 
lihim na tim ng mga operatiba na 
mangangalap ng sariwang datos 
paniktik para magamit ng Special 
Forces sa kanilang mga operasyon. 
Ang tinatawag na Strategic Support 
Teams na nasa ilalim ng Defense 


Intelligence Agency ay balak 
umanong pakawalan sa Pilipinas, 
Indonesia, Somalia, Yemen at 


Georgia--mga bansang kumakan- 
long umano ng mga terorista. 

Designasyon kay Palparan sa 
Eastern Visayas, tinututulan 


MARIING tinututulan ng mga 
organisasyong masa tulad ng 
Samahan Han Gudti nga mga 
Parag-uma ha Sinirangan Bisayas 
(SAGUPA-SB) ang paghirang kay 
Brig. Gen. Jovito Palparan Jr. bi- 
lang hepe ng 8th Infantry Division 
ng Philippine Army nitong Pebrero. 
Tiyak na lalong iigting ang mili- 
tarisasyon at mga pang-aabuso sa 
karapatang-tao sa Eastern Visayas, 
anang SAGUPA-SB. 

Si Palparan ay kilalang "Berdu- 
go ng Mindoro" dahil sa paglaga- 
nap ng mga karahasang militar 
laban sa mamamayan sa isla sa 
panahong siya ang hepe ng 204th 
Infantry Brigade. Siya ang may 
pakana sa mga kaso ng pagdukot at 
pagsalbeyds tulad ng nangyari 
noong Abril 2003 kina Ka Eden 
Marcellana at Ka Eddie Gumanoy, 
mga lider masa ng Southern 
Tagalog. Nang ilipat siya sa Rizal, 
dumanas din ang mamamayan doon 
ng matinding pang-aabusong mili- 
tar. Sa kabila nito, hinirang pa rin 
siyang puno ng "peace-keeping 
contingent" sa Iraq at nitong huli 
ay nagsilbi siya bilang chief of staff 
ng Philippine Army bago siya iti- 
nalaga sa Eastern Visayas. 


Mga guro, naglunsad ng pambansang kilos-protesta 


NAGDAOS ng pambansang kilos 
protesta nitong Enero 28 ang mga 
guro sa pamumuno ng Alliance of 
Concerned Teachers (ACT) upang 
ipaglaban ang P3,000 across the 
board na umento sa sweldo at ang 
pagtataas ng badyet para sa 
edukasyon. 

Sa Maynila, naglunsad ng 
torch parade patungong Mendiola 
noong gabi ang 2,500 guro sa 
pamumuno ng Manila Public 
School lTeachers' Association. 
Nagmula sila sa 74 na paaralan sa 
Taguig-Pateros, Muntinlupa, 
Pasay, Parañaque, Makati, 
Mandaluyong, Navotas, Valenzuela 
at sa University of the 
Philippines. Kasama nilang nag- 
martsa ang mga myembro ng 
Anakbayan at League of Filipino 
Students at pati mga magulang. 

Anila, ang rehimeng Arroyo 
ang salarin sa pinakamalubhang 
krisis ngayon sa sektor ng eduka- 
syon. Habang binabarat ang pondo 
para sa edukasyon, kalakhan naman 
ng badyet ay nakalaan sa bayad- 
utang. Samantala, gahigante ang 
badyet ng reaksyunaryong militar 
at pulis, na winawaldas sa mga 
luho, bisyo at korapsyon. 

Bago ito, sama-samang luma- 


bas sa kanilang mga paaralan at 
upisina bandang tanghali ang 
ilandaang guro, estudyante at 
kawani ng gubyerno sa pangungu- 
na ng Quezon City Public School 
Teachers Alliance, ACT at Courage. 
Nagdaos sila ng koordinadong 
piket sa Quezon Memorial Circle. 
Kinagabihan, naglunsad ng vigil 
ang 300 guro at kabataang 
estudyante sa isang paaralan sa 
Batasan Hills. 

Sa Vigan, Ilocos Sur, nagmart- 


sa ang 150 guro, kawani at 
estudyante ng University of 
Northern Philippines. May mga 


pagkilos din sa La Union, Baguio 
at Mountain Province. 

Nagdaos ng motorcade-rally sa 
Tarlac City ang mga guro mula sa 
siyam na paaralan. May aksyong 
protesta rin sa mga syudad ng 
Cabanatuan at Angeles at ilang 
bayan sa Bulacan. 

Sa Bacolod City, nagmartsa 
ang 500 guro sa harap ng kapi- 
tolyo, kasama ang kabataan, ma- 
ralita ng lunsod at mga kawani ng 
gubyerno. Naglunsad rin ng rali at 
pagsisindi ng mga kandila sa 
Iloilo City. 

Sa Davao City, kumilos ang 
mga guro sa 12 paaralan. 


Organisasyon ng mga mangagawa sa agrikultura, binuo 


IDINAOS nitong Enero 20 ang 
unang pambansang kongreso ng 
Unyon ng mga Manggagawa sa 
Agrikultura (UMA) sa Quezon City. 
Ang UMA ang magsisilbing pam- 
bansang sentrong unyon na may 
layuning bigkisin, palawakin at 
paigtingin ang pakikibaka ng mga 
manggagawang agrikultural para sa 
tunay na reporma sa lupa at pam- 
bansang industriyalisasyon at isu- 
long ang pambansang kalayaan at 
demokrasya. 

Binubuo ito ng mga organisa- 


syon ng mga manggagawa sa mga 
asyenda at plantasyon tulad ng 
Unyon ng mga Manggagawa sa 
Agrikultura--Gitnang Luzon (UMA- 
GL), National Federation of Sugar 
Workers (NFSW) at iba pa na 
kalakhan ay nasa Leyte, Bukidnon, 
Cebu at Panay. 

Tinuran ni Prof. Jose Maria 
Sison, tagapangulo ng Internation- 
al League of Peoples' Struggle 
(ILPS), na palagiang ikampanya 


ng UMA ang reporma sa lupa at 
pambansang industriyalisasyon sa 
lahat ng ligal na paraan. Gayun- 
din, pinaalalahanan niya ang UMA 
na isulong "ang pakikibaka para 
sa pambansang kalayaan at 
demokrasya dahil kailangan ang 
pambansa at demokratikong ka- 
pangyarihan para lubusin ang re- 
porma sa lupa, pambansang 
industriyalisasyon at iba pang 
pagbabago na inaasam-asam na- 
ting lahat." 

